b'\n_START_ARTICLE_\nTrou de Fer\n_START_PARAGRAPH_\nTrou de Fer (\xc5\xbeelezna luknja) je kanjon na francoskem otoku Reunion, ki se nahaja v Indijskem oceanu vzhodno od Madagaskarja. Po 300 m globokem kanjonu te\xc4\x8de reka Bras de Caverne, ki je pritok reki Rivi\xc3\xa8re du M\xc3\xa2t. Kanjon je sestavljen iz dveh delov: iz velike kotanje, kamor se steka \xc5\xa1est slapov, in njenega podalj\xc5\xa1ka, ozke, 3,2 km dolge soteske, ki predstavlja ve\xc4\x8dji del kanjona.'